ጠቅላይ ሚኒስትር አብይ አህመድ የአውሮፓ ጉብኝታቸውን አጠናቀው ዛሬ ማለዳ አዲስ አበባ ገቡ
ጠቅላይ ሚኒስትር ዶክተር አብይ አህመድ የአውሮፓ ጉብኝታቸውን አጠናቀው ዛሬ ማለዳ አዲስ አበባ መግባታቸውን የጠቅላይ ሚኒስትር ልዩ ጽህፈት ኃላፊ አቶ ፍጹም አረጋ አስታውቋል፡፡ጠቅላይ ሚኒስትሩ በቆይታቸው ከፈረንሳዩ ፕሬዘዳንት ኢማኑኤል ማክሮን እንዲሁም ከጀርመኗ መራሂተ መንግሥት አንጌላ ሜርክል ጋር በተለያዩ ጉዳዮች ዙሪያ መክረዋል፡፡አብሮ ለመስራት የሚያስችሉ የመግባቢያ ስምምነቶችንም ተፈራርመዋል፡፡በአፍሪካ ጉዳይ ላይ ትኩረት ሰጥቶ በሚመክረው በቡድን 20 አባል ሀገራት የኢንቨስትመንት ጉባኤ ላይም ተሳትፈው መንግሥት ኢንቨስትመንትን ለመሳብ በርካታ ማሻሻያ እያደረገ እንደሆነም ገልፀዋል፡፡ከዓለም ባንክ የስራ ኃላፊዎች ጋር ተገናኝተው ባደረጉት ውይይት የ1.2 ቢሊዮን ዶላር ተጨማሪ የበጀት ድጋፍም አግኝተዋል፡፡የጀርመን መንግሥትም ተጨማሪ የ100 ሚሊየን ዩሮ ድጋፍ ለማድረግ መወሰኑን ተገልጿል ፡፡ጠቅላይ ሚኒስትር ዶክተር አብይ አህመድ በፍራንክፈርት ኮሜርዝ ባንክ አሬና ስቴዲየም በመገኘት ከመላው አውሮፓ ለተውጣጡ ኢትዮጵያውያን ንግግር አድርገዋል ለተነሱላቸው ጥያቄዎችም ምላሽ ሰጥተዋል፡፡